Aarhuus Stifts-Tidende, 1844-05-29
Ribe. Tirsdagen den 14de de om Aftenen Kl. 11 opkom Jld i Kniplingshandler Jens Pedersens Huus i Bodsbøll, Ballum Sogn, og saavel dette som 4 andre i kort Afstand derfra beliggende Huse under Schackenborg Gods, tilligemed Beboernes Bohave og anførte Mands ikke ubetydelige Oplag af Kniplinger, samt endeel Penge, fortæredes af Luerne. Jlden opkom saa pludseligt, at han og Familie maatte redde sig i det bare Linned, tildeels igjennem Vinduerne. (Rb. Av.) Thisted, den 25de Mai. En formuende Gaard mands Kone paa Mors har forrige Nat listet sig bort fra Mandens Side, og hængt sig. Hun havde i de sidste 14 Dage, efter at være kommet op fra et Sygeleie, angivet sig selv for at være drikfældig, uden at Manden eller Andre havde mærket saadant eller hertil vilde fæste Lid. Man maa derfor antage, at hun har lidt af Aandsforvirring og at Gierningen derved er bevirket. (Th. Av.) Blandt den Masse af Forbrydelser i enhver Grad, der i en Række af Aar har fundet Sted paa Morse, har dog ingen endnu vakt saa stor Opmærksomhed blandt Publikum, som en i Morsøes Nørre-Herred, i denne Tid opdaget Tyvebande. Af de heri implicerede Personer skulle allerede 16 Jndivider ved Politimesteren Hr. Justitsraad Ridder Rummelhoffs ivrige Bestræbelser være bragte til Bekjendelse, og belagte med Arrest, ligesom det og skal være oplyst, at enkelte af Tyverierne endog har været forbunden med Jndbrud paa en Herregaard. Man mener, at omtrent ligesaa mange Personer, som allerede ere anholdte, endnu ere mistænkte, og vil komme under criminel Forfølgelse, og dagligen seer man Transporter af de i Banden implicerede Personer – hvoraf Nogle endog ere jevntvelstaaende Boels- og Huusmænd, samt Enkelte, bekjendte for listige og snedige Subjecter, hvem man befrygtede det ikke vilde have lykkedes Forhorsdommeren at bringe til Bekjendelse, men som dog er skeet – at indbringes til Nyekjøbing, hvis Arresthuus langtfra ikke er tilstrækkelig til at rumme samtlige allerede anholdte Personer, hvorfor der i Byen paa 2de private Steder, i Lader og Stalde ere indrettede Arrester, hvilket har været saameget mere nødvendigt, som en anden Bande, i Morsøes SønderHerred, der har drevet Faartyverie i en meget høi Grad, men som dog med Hensyn til Deeltagerne i samme ikke er saavidt omfattende, samtidigen med det førstnævnte er opdaget, og Deeltagerne arresterede. (Thisted Av.) Viborg, den 28de Mai. Et sjeldent Tilfælde. er her i Nærheden indtruffet i disse Dage, idet en Dreng paa 11 Aar har hængt sig i Hald Skov Det var et uægte Barn, som mod en bestemt Betaling var sat i Tieneste hos en Mand, der havde forpligtet sig til at beholde ham indtil hans Confirmation. Som et Beviis paa det rolige Overlæg hvormed han havde gjort Gierningen, anføres, at han forinden havde bundet sine Hænder sammen med en Snor, med hvilket ombundet man fandt hans Liig (V. A.) Veile, den 25de Mai. Jfølge et almindeligt Sagn skal der i Sommer i Bjerge Herred, ikke langt fra Veile, afholdes en Lystleir, hvortil Terrainet efter Kyndiges Dom skal være meget skikket. Bliver dette Sagn et Sandsagn, da ville vist flere af vore Dampskibe tilføre vor By en Mængde Gjæster. (Veile A.) Randers, den 28de Mai. Ogsaa Landsoverretten i Viborg har dømt herværende Ølbrygger Christian Christensen til 2 Aars Forbedringshuusstraf, samt til at have sit Borgerskab forbrudt.